[{"text_idx": "#000000", "text": "Eesti tantsusportlased tegid taas ajalugu"}, {"text_idx": "#000002", "text": "Na\u0308dalavahetusel Mariboris, Sloveenias toimunud Euroopa karikasarja viimasest etapist vo\u0303ttis Juunior 2 vanuseklassis Ladina-Ameerika tantsudes osa 36 tantsupaari 16st riigist. Tartu tantsukooli Prestige tantsijad Veide ja Padar saavutasid u\u0308lekaalukalt esikoha ning tagasid sellega endale ka karikasarja u\u0308ldvo\u0303idu."}, {"text_idx": "#000003", "text": "Euroopa karikasarja u\u0308ldvo\u0303itjaks loetakse sportlasi, kelle tulemused on DanceSportEurope\u2018i jooksvas edetabelis ko\u0303ige ko\u0303rgemad. Padari ja Veide etapivo\u0303idud kogunesid Poolas, Ukrainas, Hispaanias, Leedus ja Sloveenias saavutatud esikohtade eest saadud punktidest."}, {"text_idx": "#000004", "text": "Euroopa tantsuspordiliit (DanceSportEurope \u2013 DSE) kuulub Rahvusvahelise Tantsuspordi Fo\u0308deratsiooni ja asutati 2014.aastal edendamaks ja populariseerimaks tantsusporti Euroopas. Sellega seoses kutsuti ellu ka uus karikavo\u0303istluste sari. Vo\u0303istlused toimuvad u\u0308le Euroopa aastaringselt. U\u0308ldvo\u0303itjad kuulutatakse va\u0308lja aasta viimasel karikaetapil ning vo\u0303itjaks osutuvad sportlased, kes on aasta jooksul saavutanud medalikohti ning kogunud ko\u0303rgeima punktiskoori"}]